352 



Saaledes føre disse Varmefænomener os næsten til 

 den Overbevisning, at de forskjellige os omgivende Former 

 af Stof ikke helt udfylde de Rum, som de synes at ind- 

 tage, men at de bestaa af isolerede Smaadele, som ere 

 skilte fra hverandre ved forholdsvis store Mellemrum, 

 Der er endnu mange andre Kjendsgjerninger, som kunne 

 anføres til Bevis for denne Paastand; og iblandt disse 

 er der navnlig to, som fortjene Deres Opmærksomhed, 

 fordi de kunne give os en omtrentlig Forestilling om 

 selve Molekylernes Størrelse. 



Hvis Glasmassen i dette Glas var aldeles ensartet — 

 hvis Glasstoffet fuldkommen opfyldte dets Rum, saa at 

 der ingen Afbrydelse var i Stoffets Kontinuitet — da 

 maatte man vente, at dets fysiske Egenskaber vare 

 ganske uafhængige af den Overflades Størrelse, paa 

 hvilken der virkes. Lad os antage , at De ønskede at 

 gjenneratrænge det med en fin Metaltraad. Hvor tynd 

 Traaden end er, vil dens Spids dog ikke kunne opdage 

 nogen Forskjel paa forskjellige Punkter af Overfladen, 

 Lad os derimod antage, at Glasset bestod af Smaadele, 

 som vare adskilte ved Mellemrum omtrent ligesom et 

 Metal-Traadnet. Overfladen vilde da lige over for et 

 tykt Stykke Træ, som bedækker flere Masker, vise sig 

 fuldkommen ensartet, men for en Traad, der var tynd 

 nok til at trænge ind i Maskerne, vilde den være uens- 

 artet. 



Lad os fremdeles antage, at vi have et Antal saa- 

 danne Traade af forskjellig Tykkelse, af hvilke de største 

 ere dobbelt saa tykke som de tyndeste. Det er da klart, 

 at alle Traadene ville finde samme Modstand ved at 

 stikkes mod Glasset, naar de af os antagne Mellemrum 

 ere tusende Gange omfangsrigere end den tykkeste Traad. 



